नेपालका उत्पीडित समुदायका युवा पुस्तामा प्राज्ञिक चेतना छ । रघुनाथ ठाकुरको पराधिन मधेशको पीडालाई बुझ्ने मधेशमा पढेलेखेका युवा छन् । स्वतन्त्र मधेशको अभियानमा लाग्नुभएका डा. सीके राउतले आफ्नो विचार प्रकट गर्न पाउनुहुन्छ । तर उहाँजस्तो विद्वानले पहाडियाविरुद्ध जसरी गालीगलौजको भाषा बोल्नुहुन्छ, त्यो चैँ मिलेन । यसकारणले पहाडियाहरु उहाँप्रति बढी नै आक्रोशित छन् । उहाँ इटहरीमा पक्राउ पर्दा मैले फेसबुकमा पक्षपोषण गरे भनेर धेरैले मलाई राउतजीको छाउरा नै भए जस्तो टिपपणी गरे । सीके राउतले पहाडिया उत्पीडनविरुद्ध स्वतन्त्रताको खोजी गर्नु जायज छ । उहाँले अलिकति तरिका सच्चयाउनुपर्छ । अरु नेताहरुले साँच्चै मधेशको हित गर्ने हो भने महन्थ ठाकुर, उपेन्द्र यादव र विजय गच्छदारहरुले मधेश मुक्तिका लागि सार्वभौमसत्ता सम्पन्न स्वाधिन मधेशको अभियान चलाउनुपर्छ । स्वतन्त्र मधेश भएपछि स्वतन्त्र थारुवान हुन्छ । स्वतन्त्र ताम्सालिङ हुन्छ । स्वतन्त्र मगरात, तमुवान र लिम्बुवान हुन्छ । अनि भोलि हामी फेरि पनि जुटौंला ।
